Gjør+rede+for+læringens+tre+dimensjoner

Tore:

Illeris beskriver det han kaller læringsens tre dimensjoner. Læringens fundamentale prosesser er tilegnelse og samspill. Innhold->Drivkraft, Individ->omverdenen Innholdet er det som læres, kan være viten, kunskaper, ferdigeheter, forståelse, innsikt etc. Drivkraften er energien bak, drivkraften vil påvirke prosessen og læringsressultatet. Samspill er både i gruppe, men også hele samfundet. Tre dimensjoner: Innhold, drivkraft, All læring inneholder disse tre dimensjoner. Innhold: viten, forståelse, ferdigheter. - mestring funksjonalitet, artens overlevelse. Drivkraft(psykodynamisk): motivasjon, følelser, vilje. - Energi, mobiliseres å opprettholde mental og kropslig balanse. Usikkerhet, nyskjerrighet, udekkede behov. Det som læres preges av drivkraften. Samspilldimensjonen(sosiale og materielle verden): handling, komunikasjon, sammarbeide. - den lærendes integrasjon i sosial sammenheng, utvikling av sosialitet.

Eivind: Hei

Knut Illeris bruker begrepet læringens tre dimensjoner som forklaringsmodell for hvordan læring fungerer. De tre dimensjonene han omtaler er: Innholdsdimensjonen (kognisjon), som dreier seg om kunnskap, forståelse og ferdigheter, og via denne dimensjonen forsøker vi å skape mening og mestring, hvilket gjør oss kapable til å fungere som vi ideelt sett skal fungere i den sammenhengen eller de omgivelser vi befinner oss i. Her finner man eksempelvis de forskjellige læringsprosessene, som akkomodasjon, assimilasjon etc.

Videre har vi drivkraftdimensjonen, hvilket også kan beskrives som en "psykodynamisk" dimensjon om man er komfortabel med psykologispråk. Denne dreier seg rundt hva som motiverer læring, og hvilke følelser og holdinger som involveres. Altså, for å kunne danne nye kognitive skjemaer og strukturer, betinger det at man er motivert eller interessert. All problemløsning baserer seg rundt at man er interessert i å løse problemet.

Til slutt har man samspillsdimensjonen, som dreier seg om individets samspill med den sosiale og materialle verden. Her er handling, samarbeid og kommunikasjon nøkkelord.

Det at læring består av disse tre dimensjonene har vært akseptert lenge, men det Illeris påpeker er samspillet mellom disse tre, at ingen av dem fungerer uavhengig av hverandre. Samme hvor motivert man er kan man ikke lære noe man ikke er kognitivt kapabel til å lære, og om man bare er litt motivert klarer man kanskje ikke å lære noe man egentlig har evnen til å lære. (tenk f.eks matte eller musikk: Om jeg var kjempemotivert til å lære meg matte på høyt nivå ville jeg allikevel aldri klart å løse Goldbachs hypotese. (et matematisk problem som foreløpig er uløst. ) Siden jeg ikke er særlig motivert til å lære meg å spille gitar, er dette noe jeg ikke kan, selv om jeg høyst sannsynlig ville mestret det om jeg virkelig gikk inn for det. )

Samspillsdimensjonen er en ytterligere nødvendighet: All læring er sosialt eller kulturelt betinget. Man lærer man av erfaringer man selv gjør (og erfaringer man gjør finner alltid sted i en viss kontekst), man lærer av andres erfaringer (enten nedskrevet eller fortalt), og man lærer ved hjelp av intellektuelle eller praktiske redskaper som er en del av menneskets kollektive bevissthet. Uansett hva man lærer bygger det på tidligere kunnskap, og på ett nivå har alltid denne kunnskapen sitt utspring i noe som har foregått utenfor sin egen bevissthet.

har lest kapittel 3 i illeris, og også en link her som beskrev illeris på en veldig forståelig og mer utdypende måter:

http://www.frasagatilcd.no/images/saga_ressurs_sniktittt.pdf